stanford-oval/wikipedia huggingface dataset:
רובין הוד (סרט, 1973)

| --- | --- |

כרזת הסרט בישראל משנות השמונים
 בימוי:  וולפגנג ריית'רמן 
 הופק בידי:  וולפגנג ריית'רמן 
 תסריט:  לארי קלמונס קן אנדרסון
 עריכה:  טום אקוסטה, ג'יימס מלטון 
 מוזיקה:  ג'ורג' בראנס
 אנימטור:  מילט קאהל, Fred Hellmich, בארני מטינסון, דייל באר, דן מקמנוס, Dale Oliver, Jack Buckley, צ'אק ויליאמס, Bob McCrea, קליף נורדברג, ארט סטיבנס, אולי ג'ונסטון, פרנק תומאס, דון בלות', ג'ון לונסברי, אריק לארסון, Hal King, Stan Green 
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 הקרנת בכורה:  ארצות הברית8 בנובמבר 1973 ישראל28 ביוני 1975 ישראל22 באפריל 1992 (גרסה מדובבת לעברית, הפצה בקלטות וידאו)
 משך הקרנה:  83 דק' 
 שפת הסרט:  אנגלית 
 סוגה:  סרט מוזיקלי, סרט לכל המשפחה, סרט פנטזיה, סרט חבר'ה, סרט קומדיה 
 מקום התרחשות:  נוטינגהאם 
 תקופת התרחשות:  ימי הביניים 
 תקציב:  1,500,000‏$
 הכנסות:  96,500,000‏$ (כולל מהדורה מחודשת, וידאו וDVD)
 תרגום לעברית:  ירושלים סגל (בקולנוע)
 אתר רשמי
 דף הסרט ב־IMDb
 
רובין הוד (באנגלית: Robin Hood) הוא סרט קולנוע מונפש מבית חברת וולט דיסני, המתאר את מעלליהם של רובין הוד וחבורתו. זהו סרט ההנפשה באורך מלא ה-21 שיצרה וולט דיסני, והוא יצא לאקרנים ב-8 בנובמבר 1973.
בסרט, גיבורי אגדת רובין הוד מגולמים בידי דמויות אנתרופומורפיות, בעלי חיים מסוגים שונים שחיים יחדיו. רובין הוד והעלמה מריאן עצמם הם שועלים, הנסיך ג'ון והמלך ריצ'רד הם אריות, ג'ון הקטן הוא דב, הנזיר טאק הוא גירית והשריף מנוטינגהאם הוא זאב. הסגנון המוזיקלי של הסרט תואם את אגדת רובין הוד שמוצאה כבלדה שהסתובבה בימי הביניים באנגליה עם זמרי-עם נודדים וליצנים. הפתיחה של הסרט מוצגת בבלאדה, ובמהלך הסרט נראית מסיבת יער בסגנון פולקלור ימי-ביניימי.
הסרט אומנם קיבל ביקורות שליליות רבות בתקופה בה יצא, אך זכה להצלחה כלכלית ועם השנים הפך לסרט קאלט.
הסרט דובב לראשונה לעברית בשנת 1992 על ידי שפרירה זכאי עבור הפצת קלטת הווידאו.
הסרט הזה היה העיבוד השני של דיסני של רובין הוד אחרי "הסיפור של רובין הוד ואנשיו העליזים" שיצא בשנת 1952.
עלילה > תחילת הסרט

במהלך הסרט שודד רובין הוד את הנסיך ג'ון ובכך הופך למבוקש. בינתיים בעיירה נוטינגהאם חיים התושבים העניים בפחד מפני השריף שדואג לקחת את המיסים הכבדים. השריף גונב מטבע זהב מנבנב הארנב (סקיפי) ביום הולדתו (המטבע היה מתנת יום ההולדת של נבנב). לאחר שהשריף הולך מגיע רובין הוד לבית בתחפושת קבצן עיוור וזקן. כאשר הוא מוריד את התחפושת הוא מעודד את נבנב ונותן לו מתנה חדשה - כובע כמו של רובין הוד וחץ-וקשת. נבנב וחבריו משחקים בקשת שבטעות מיורטת לביתו של הנסיך ג'ון וכך פוגש נבנב את העלמה מריאן הנחמדה.
עלילה > טורניר חץ וקשת

בינתיים עוברות השמועות על טורניר יריית-חיצים והשמועה מגיעה לרובין הוד שמבין שהפרס הוא נשיקה מהעלמה מריאן (אותה אוהב). רובין הוד וג'ון הקטן נרשמים לטורניר ורובין הוד מנצח (בתחפושת של עגור). בתום הטורניר מוריד הנסיך ג'ון את התחפושת מרובין הוד וכך חושף את זהותו של רובין הוד. לאחר מכן מצהיר הנסיך שיהרגו את רובין הוד אך בעזרתם של ג'ון הקטן, העלמה מריאן, הנזיר טאק, התרנגול וליידי קלאק מצליח רובין לברוח ליער שרווד.
עלילה > מפלתו של ג'ון

ביער צוהלים חבריו של רובין על מה שעשו לנסיך ג'ון ועוזריו. בינתיים מחליט הנסיך ג'ון להכפיל את המיסים. כשהשריף מגיע לכנסייה הוא מתעמת עם הנזיר טאק ושולח אותו לכלא, שם מחליט הנסיך ג'ון להוציא את הנזיר להורג (תוכניתו של הנסיך הייתה להפיץ שמועה על תליית הנזיר וכשרובין הוד יגיע להציל את הנזיר טאק אנשי המלך יתפסו אותו). כשהשמועה מגיע לאוזני רובין הוד וג'ון הקטן הם פורצים לכלא ומשחררים את כל האסירים. בזמן התחבולה נשרף ארמונו של הנסיך ג'ון.
עלילה > סוף הסרט

לבסוף חוזר המלך ריצ'רד לעיירה, נותן חנינה לרובין וחבריו. המלך נותן לשריף, לסר היס ולנסיך ג'ון עבודות שרות. רובין הוד והעלמה מריאן מתחתנים.
דמויות > גיבורי הסרט

רובין הוד (עפרון אטקין) גיבור הסרט, גונב מהעשירים ונותן לעניים, רודף צדק ואהוב על העניים, נחשב ל"מבוקש" אחרי ששדד יחד עם ג'ון הקטן את הנסיך ג'ון. מתאהב בעלמה מריאן ומנסה בכל דרך לפגוש אותה ולבסוף הם מתחתנים (שועל מצוי)
העלמה מריאן (חני נחמיאס) אהובתו של רובין הוד, חולמת לפגוש אותו, היא טובת לב ומכירה את רובין מאז שהם היו ילדים (שועל מצוי)
ג'ון הקטן (דני ליטני) חברו הטוב ביותר של רובין הוד, עוזר לו בכל מעשיו ותחפושותיו. (דוב)
הנזיר טאק (יעקב בוך) טוב לב, אחראי על הכנסייה, חובר לרובין הוד וג'ון הקטן. (גירית מצויה)
ליידי קלאק (נורית כהן) היא האומנת של העלמה מריאן. (תרנגולת)
דמויות > רשעים

הנסיך ג'ון (דב רייזר) השתלט על המלוכה בזמן היעדרות המלך ריצ'רד, גובה מס ואוהב כסף, מאוד ילדותי (מוצץ את האצבע) ורודף את רובין הוד. (אריה)
השריף מנוטינגהאם (שמעון כהן) גובה המס, רמאי ואכזר. (זאב מצוי)
סר היס (אוהד שחר) עוזר ויועץ לנסיך ג'ון, אך הנסיך ג'ון מתאכזר אליו. (נחש)
נאטסי (איציק סיידוף) וטריגר (אהרן קפלן) שומרים בטירה ועוזרים לשריף. (נשר)
דמויות > משפחת הארנבים

נבנב (יובל סגל) מעריץ את רובין הוד (הוא נתן לו את הכובע והחץ וקשת שלו ביום הולדתו) וחולם להיות כמוהו. (ארנב)
אמא ארנבת (שפרירה זכאי) טובת לב, יש לה הרבה ילדים. (ארנבת)
סיס (רונה דניאלי) אחותו הגדולה של נבנב. (ארנבת)
טאגאלונג (גאיה טראוב) אחותו הקטנה של נבנב. (ארנבת)
דמויות > דמויות ראשיות נוספות

המלך ריצ'רד (אהרן קפלן) מלך אנגליה (נמצא במסע הצלב). מופיע רק בסוף הסרט. (אריה)
אלן א-דייל (יובל זמיר) זמר עם נודד, המספר, מנגן בגיטרה. (תרנגול)
דמויות > דמויות משנה

הוגו\ בגרסה האנגלית-אוטו (איציק סיידוף) עני וצולע, מופיע בסרט כשהשריף לוקח ממנו מס. (כלב)
מרת סקסטון (שפרירה זכאי) אשתו של מר סקסטון, גרה בכנסייה. (עכבר מצוי)
מר סקסטון (איציק סיידוף) בעלה של מרת סקסטון, גר איתה בכנסייה. (עכבר מצוי)
טובי (אסף כחולי) חבר של נבנב, פחדן. (צב)
סצנות תואמות מסרטים אחרים

רובו של פרק זה אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
עקב תקציבו הנמוך של הסרט ($1,500,000) חלק מהדמויות וההנפשה הבסיסית בחלקים מסוימים נלקחו מסרטים קודמים של דיסני, ועליהם הולבשו דמויות ורקעים שונים בסרט זה. סרט שמספר קטעים כאלו נלקחו ממנו הוא ספר הג'ונגל, מ-1967.
דמותו של ג'ון הקטן והתנועות שלו נלקחו מבלו הדוב מספר הג'ונגל (מה גם שהמדבב של בלו דיבב גם את ג'ון הקטן).
הבגדים של רובין תואמים לבגדים של פיטר פן.
סצנת הריקוד בשיר "המלך המתחזה של אנגליה" זהה לריקוד הקופים מספר הג'ונגל.
ריקוד העלמה זהה לריקוד של שלגיה בסרט שלגיה ושבעת הגמדים וריקוד אחד זהה לדמות של החתולה דוכסית מחתולים בצמרת.
הריקוד של "ליידי קלאק" וג'ון הקטן זהה לריקוד של לואי הקוף ובלו הדוב.
הסצנה שבה פילים תוקעים בחדק דומה לסצנה מספר הג'ונגל, בה עשו הפילים אותו דבר.
תנועות הנחש היס נלקחו מהנחש קה מספר הג'ונגל כמו גם חלקים מהפסקול.
הנשר שעוזר לשריף בתחרות החצים הוא אותה דמות של נשר מספר הג'ונגל.
בסצנת החתונה ניתן לראות את העכברים זורקים קונפטי בדיוק כפי שעשו העכברים בסרט סינדרלה בסצנת החתונה, כמו כן צלצול פעמוני הכנסייה זהים לצלצול הפעמונים בסרט סינדרלה.
רשימת השירים

פתיחה - מנגינה (ושריקה) לאורך הצגת הדמויות והמדבבים.
פתיחה (הו-דה-לולי) - הזמר הנודד אלן א-דייל שר שיר- בלאדה, בזמן שנראה מרדף אחר רובין הוד וג'ון הקטן ביער שרווד.
אהבה - שיר רומנטי, לאחר קרב החצים. ברקע העלמה מריאן ורובין הוד.
המלך המתחזה של אנגליה - לאחר השיר הקודם, מסיבה ביער בסגנון פולקלור ימי ביניימי עם כל תושבי נוטינגהאם.
אך לא בנוטינגהאם - שיר קודר, תושבי נוטינגהאם בכלא הטירה, לאחר שהנסיך ג'ון הכפיל את המיסים.
"הו-דה-לולי" (סיום) - שיר הסיום של הסרט.
ציפורים על חוט

| --- | --- |
כרזת הסרט
כרזת הסרט
 בימוי:  ראלף אגלסטון 
 הופק בידי:  קארן דופילהו-רוסן, ג'ון לאסיטר 
 תסריט:  ראלף אגלסטון 
 עריכה:  ג'ניפר טיילור   טום פרימן
 שחקנים ראשיים:  ראלף אגלסטון
 מוזיקה:  להקת Riders in the Sky
 מדינה:  ארצות הברית 
 חברת הפקה:  פיקסאר
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  30 ביוני 2000   2 בנובמבר 2001 (בכורה קולנועית, לצד מפלצות בע"מ)
 משך הקרנה:  3 דקות ו-27 שניות
 שפת הסרט:  אנגלית 
 סוגה:  סרט מונפש, סרט לכל המשפחה, סרט קומדיה, קומדיה 
 פרסים:  פרס אוסקר + 5 פרסים נוספים
 אתר רשמי
 דף הסרט ב־IMDb
 
ציפורים על חוט (באנגלית: For the Birds) הוא סרט קצר מונפש, בהפקת חברת פיקסאר, שיצא בשנת 2000. הסרט זכה בפרס אוסקר לסרט הקצר המונפש הטוב ביותר בשנת 2001. הוא הוקרן בבתי הקולנוע לצד הסרט "מפלצות בע"מ" של דיסני ופיקסאר שיצא לאקרנים ב-2001. הסרט אף הופץ במהדורות וידאו ו-DVD של הסרט. הסרט הופץ גם באוסף הסרטים הקצרים של פיקסאר, חלק 1.
זהו הסרט הראשון שבו שימש ג'ון לאסיטר מפיק בפועל, לאחר שביים את הסרטים צעצוע של סיפור, באג לייף וצעצוע של סיפור 2.
עלילה

ציפור קטנה נוחתת על כבל חשמל ומתמקמת עליו לנוחיותה, אך מיד אחריה נוחתת עוד ציפור לצדה. הציפורים מתחילות לריב, אך בו-בעת נוחתות ציפורים רבות אחרות על הכבל לצדן. באמצע הריב ההמוני שמתפתח, מגיחה לפתע על עמוד החשמל ציפור ענקית, מוארכת ובעלת מראה מוזר, שקוראת לעבר הציפורים האחרות. הציפורים הקטנות מתחילות ללעוג לציפור הגדולה, על ידי ניפוח נוצותיהן בצורה המזכירה את דמותה של הציפור הגדולה, ועל ידי חיקוי קולה הצפצפני. לאחר שהציפור הגדולה קוראת לקראתן שוב ונותרת אדישה ללעגן, הן נעות הרחק על הכבל ומרכלות ביניהן על הציפור הגדולה, תוך הפגנת חשד כלפיה, ומנסות להתעלם מניסיונותיה ליצור אתן תקשורת, עד שזו נוחתת גם היא על הכבל. לאחר נחיתתה, הכבל נמתח עד לקרקע כמעט, בשל משקלה של הציפור, והדבר גורם לכל הציפורים הקטנות לגלוש כלפי מטה ולהיצמד לציפור הגדולה.
הציפור הגדולה ממשיכה לנסות להתיידד עם השאר, אך חברתה מהווה עבור הציפורים הקטנות מטרד, והם מנסים להעיף אותה מהכבל, וגורמים לה בכך להיתלות על הכבל כלפי מטה ולאחוז בו ברגליה. שתי הציפורים שקרובות לציפור הגדולה משני צדדיה מתחילות לנקר את אצבעותיה, בעידודה של שאר הקבוצה. אחת מהציפורים נאחזת לפתע בבהלה, ומבינה שהכבל נמצא מאוד קרוב לקרקע, ומנסה לגרום לציפורים המנקרות להפסיק את ניקור אצבעותיה של הציפור הגדולה. הציפורים האחרות מבינות ומפסיקות לעודד, אך הן עושות זאת מאוחר מדי; כאשר אצבעה האחרונה של הציפור הגדולה מחליקה והיא מפסיקה את אחיזתה בכבל, הכבל נמתח בתנועה מהירה כלפי מעלה ומושך עמו את כל הציפורים הקטנות, שנעלמות מטווח הראייה של הצופה. הציפור הגדולה הייתה קרובה כל כך לקרקע, שהיא נוחתת בנינוחות על הארץ, כשמעליה גשם של נוצות שנתלשו מהציפורים הקטנות.
אחת מהציפורים נופלת לארץ, כשהיא עירומה וחסרת-נוצות לגמרי, והציפור הגדולה פורצת בצחוק, ומציעה לה עלה שעמו תוכל לכסות עצמה. שאר הציפורים נופלות גם הן על הקרקע, מסתירות את איבריהן המוצנעים לנוכח העירום שלהן, ומתחבאות מאחורי הציפור הגדולה, שפורצת בצחוק גדול עוד יותר.
פרסים

2002 - פרס אוסקר לסרט הקצר המונפש הטוב ביותר
2001 - פסטיבל האפקטים והאנימציה של ונקובר - פרס לסרט קצר מונפש באנימציית תלת-ממד ממוחשבת
2001 - פסטיבל האנימציה אנימה מונדי - הסרט הטוב ביותר x‏2
2001 - פסטיבל הקולנוע הבינלאומי של שיקגו לילדים - סרט או וידאו קצר - אנימציה - מקום שני
2000 - פרס אנני לסרט האנימציה הקצר הטוב ביותר - פרס לסרט מונפש קצר (הישג יוצא דופן לסרט קצר מונפש)
2000 - פסטיבל הקולנוע הקטלאני הבינלאומי בסיטג'ס - הסרט הקצר המונפש הטוב ביותר
2000 - פסטיבל הקולנוע הבינלאומי בשיקגו - מועמדות לפרס לסרט הקצר המונפש הטוב ביותר
אזכורים

בסרט "מכוניות" (2006) של דיסני ופיקסאר ישנו אזכור לסרט. באחת הסצנות, ספידי מקווין נמצא מאחורי הסמי-טריילר מק, והם נוסעים בכביש המהיר וחולפים תחת רשת עמודי חשמל שעליהם ישובות ציפורים; בעת שהם חולפים לצד עמודי החשמל, נשמעים ברקע קולות הציוץ של הציפורים מהסרט "עבור הציפורים".
הערות שוליים

↑  "The 74th Academy Awards (2002) Nominees and Winners". The Academy of Motion Picture Arts and Sciences. 22 במרץ 2002. נבדק ב-15 במרץ 2012. {{cite news}}:  (עזרה)
↑  Hill, Jim (8 בדצמבר 2007). "A special "Where's WALL-E" edition of Why For?". Jim Hill Media. נבדק ב-16 במרץ 2012. {{cite news}}:  (עזרה)
פרל (סרט קצר)

| --- | --- |

כרזת הסרט באנגלית
 בימוי:  קריסטן לסטר
 מדינה:  ארצות הברית ארצות הברית
 חברת הפקה:  פיקסאר 
 חברה מפיצה:  פיקסאר
 שיטת הפצה:  וידאו על פי דרישה 
 הקרנת בכורה:  14 באוגוסט 2018 בוועידת SIGGRAPH
 משך הקרנה:  9 דק' 
 שפת הסרט:  אנגלית 
 סוגה:  סרט מונפש, סרט קומדיה, סרט לכל המשפחה 
 אתר רשמי
 דף הסרט ב־IMDb
 
פרל (באנגלית: Purl) הוא סרט אנימציה ממוחשבת קצר שנכתב על ידי מייקל דיילי, בראדלי פורניש, ג 'יימס רוברטסון וקריסטן לסטר שגם ביימה אותו, והופק על ידי אולפני האנימציה של פיקסאר. הסרט יצא במסגרת תוכנית ספארקשורטס של פיקסאר ב-4 בפברואר 2019.
עלילה

פרל היא כדור צמר ורודה שמתחילה לעבוד בחברת השקעות מאוד גברית וסטיגמטית בשם B.R.O (א.ח.י - בתרגום חופשי). פרל צריכה לשאול את עצמה כמה רחוק היא מוכנה ללכת כדי לקבל את תחושת השייכות שהיא כמהה לה והאם בסוף זה ישתלם?
מדבּבים

| דמות | מדובבת |
| --- | --- |
פרל: ברט פארקר
לייסי: אמילי דייוויס
עובדי פיקסאר: מייקל דיילי, מיכאל פרדריקסון, אריק לנגלי, ג'ימי לילארד, אוסטין מדיסון, קלסי מאן, קייל מקדניאל, ויקטור נבון ו מיכאל ייטס דובבו את הקולותיהם של עובדי החברה. בעוד שאפטון קורבין, מיטרה שהידי, ובמאית פיקסאר דומי שי מדובבות את העובדות.
הפקה

פרל הוא הסרט הקצר הראשון של התוכנית "ספארקשורטס" של פיקסאר, שבה עובדים בפיקסאר מקבלים שישה חודשים ותקציבים מוגבלים לייצור סרטי אנימציה קצרים. המפיקה ג'יליאן ליברט-דאנקן תיארה את הסרט כ-"סרט על שייכות". הסופרת והבמאית קריסטן לסטר מספרת שקיבלה את ההשראה לסרט מחוויותיה הראשונות כאשר התחילה לעבוד בחברת אנימציה, שבה היא הייתה העובדת האישה היחידה, וכדי להתאים את עצמה, היא "הפכה לאחת מהחבר'ה". כאשר היא עברה לעבוד בפיקסאר היא כבר לא הייתה האישה היחידה והיא מספרת שהעבודה בפיקסאר עזרה לה לגלות מחדש את ההיבטים הנשיים של עצמה. לסטר מסבירה את הניגודיות שיש בסרט בין המשרד ה"ריאלי, מודרני ומבריק" ולבין פרל כדור צמר "רכה ומטושטשת" כדי ליצור תחושה שפרל היא אאוטסיידר.
תגובות לסרט

במקומות ואתרים רבים ברחבי העולם משבחים את הסרט בגלל קריאתו לרגישות כלפי השונה. ועל כך שהסרט מפנה לבעיות הקיימות כלפי נשים בעולם העסקים ה"גברי".
הערות שוליים

↑  Purl, Pixar (באנגלית)
1 2  Purl, Fandom (באנגלית)
↑  Meet the Filmmakers Behind Purl, YouTube (באנגלית)
↑  המציאות של אלפי נשים ברחבי העולם הפכה לאנימציה מקסימה, באתר ‏מאקו‏, 6 בפברואר 2019
↑  Pixar’s new short “Purl” takes on toxic workplace bro culture (באנגלית)
סמאש וגראב

| --- | --- |

כרזת הסרט באנגלית
 בימוי:  בריאן לארסן 
 הופק בידי:  דייוויד לאלי
 תסריט:  בריאן לרסן
 עריכה:  ניקול ורדניוט
 מוזיקה:  בארי ג'ונס
 מדינה:  ארצות הברית 
 חברת הפקה:  פיקסאר
 חברה מפיצה:  דיסני+ 
 שיטת הפצה:  וידאו על פי דרישה 
 הקרנת בכורה:  18 בינואר 2019
 משך הקרנה:  8 דק' 
 שפת הסרט:  אנגלית 
 סוגה:  סרט פעולה, סרט לכל המשפחה, סרט מונפש, סרט הרפתקאות, סרט מדע בדיוני 
 סרטים בסדרה:  Kenny Pickett
 אתר רשמי
 דף הסרט ב־IMDb
 
סמאש וגראב (באנגלית: Smash and Grab) הוא סרט קצר של אנימציה ממוחשבת מסוג מדע בדיוני, פעולה, הרפתקאות שכתב וביים בריאן לארסן, והופק על ידי אולפן סרטי ההנפשה פיקסאר. זהו הסרט השני בפרויקט "ספארקשורטס" של פיקסאר, ומתמקד בזוג רובוטים שמנסים לברוח משגרת העבודה שלהם.
תקציר העלילה

סמאש וגראב, שני רובוטים החיים על כוכב לכת עתידני דמוי מאדים, בילו את כל חייהם בעבודה ברכבת קיטור עתידנית שמונעת על ידי סלעים זוהרים שנכרו על הכוכב. יום אחד, סמאש מבחין שיש עולם מחוץ לרכבת, והוא מספר לגראב; עם זאת, כבלי החשמל שלהם מונעים מהם לברוח. לאחר מכן מגלה סמאש שרובוטים אחרים מחוץ לרכבת משתמשים בסוללות כדוריות המופעלות על אנרגיה. סמאש חותך את הכבל שלו, יוצא מהרכבת וגונב שתי סוללות. כשהוא חוזר, הוא מחבר מצבר לגראב והם בורחים, ולאחר מכן, מבחינים נכנסים רובוטי האבטחה בהיעדרותם של השניים. סמאש וגראב נמצאים על ידי המאבטחים בזמן שעמדו על הרכבת. אחד המאבטחים יורה בזרועו של גראב ומנטרל אותו. לאחר מכן, סמאש זורק את הסוללה שלו אל המאבטחים, משמיד אותם, ומשחרר את הרכבת. מאוחר יותר, גראב מפעיל מחדש את סמאש בעזרת סוללה שמצא ובה משתמש כשלו, וכך משאיר אותם מחוברים.
הפקה

סמאש וגראב הוא הסרט הקצר השני בפרוייקא "ספארקשורטס" של פיקסאר, המורכב כך שפיקסאר מעניקה לעובדים חצי שנה ותקציבים מוגבלים להפקת סרטי אנימציה קצרים. הסופר / במאי בריאן לארסן קיבל השראה מהתפיסה של אנשים שרוצים שינוי בשגרה, ובמיוחד מרצונו לשינוי בעבודתו כראש סיפור בפיקסאר. לארסן השתמש ברובוטים כדמויות ראשיות בסרט מכיוון שהוא חש שזו "דרך נחמדה לבטא" את הרעיון לרצות שינוי. כאשר הסרט התמקד ברובוטים, לרסן פיתח אותו כסרט מדע בדיוני, הנבדל מרוב הפרויקטים הקודמים של פיקסאר (למעט וול-E).
לארסן והאנימטורים השתמשו בעיצובים של אר דקו לסרט, שכן לארסן הרגיש ש"זה הרגיש כבד, זה הרגיש מהיר". האנימטורים השתמשו גם בעיצובי דמויות "פשוטים", שלארסן תיאר כ"כמעט כמו טוסטרים למכשירים". האנימטורים השתמשו גם בלכידת תנועה לתנועות של סמאש וגראב, בעוד שהיו להם מסכים באותו החדר כדי להנפיש את תנועותיהם כמו הדמויות. לארסן היה מרוצה מאוד מהפקת הסרט, והסביר שהוא אהב לגרום לסיפור להתעורר לחיים.
מוזיקה

בארני ג'ונס, שהלחין את המוזיקה לסרט הקצר של פיקסאר, לצוף, הלחין את המוזיקה לסמאש וגראב, שפורסמה ב-19 באפריל 2019.
| --- | --- |
 פסקול מאת בארי ג'ונס
 יצא לאור:  19 באפריל 2019
 סוגה:  סרט פעולה, סרט לכל המשפחה, סרט מונפש, סרט הרפתקאות, סרט מדע בדיוני
ביקורות

סמאש וגראב זכו ביקורות חיוביות בדרך כלל ממבקרים, כאשר רבים השוו באופן חיובי את הסרט הקצר לסרט העלילתי של פיקסאר, וול-E. ג'ייקוב אולר, מ-SyFy Wire, כתב כי סרט "הוא קטע מענג של אר דקו הנבדל מתפיסת העתיד הרעה של וול-E". צ'לסי שטיינר, ממרי סו, אמרה כי "לרסק ולתפוס, כמו קודמתה פרל, לוקח רעיון פשוט ומרחיב אותו עם תוצאות מענגות ומבדרות. זה גורם לנו לשרש לשני רובוטים חסרי מילים ולדאוג להם במהלך זמן סרט של 8 דקות. זו האנימציה במיטבה". אנדי מיקר, מ-BGR, כתב: "אם אהבת את וול-E, אתה בהחלט תרצה לבדוק את הרובוטים המקסימים האלה עד כדי גיחוך שמבצעים עבודות חסרות-מחשבה, דמויי-מפעל". באופן דומה, מישל ג'וורסקי, מה"דיילי דוט", אמרה כי "סמאש וגראב ידרשו מייד תמונות והשוואות לוול-E בגלל התחושה העתידנית שלה והמיקוד הרובוטי". אלכס רייף, מ-Laughing Place, אמר כי "מעריצים של וול-אי ירגישו בנוח מיד בעולם של סמאש וגראב", והרגיש שלסרט הקצר יש "מסר ברור בהשראת סוגיה חברתית מרכזית. עם זאת, הוא מטפל בזה בצורה הרבה יותר עדינה ועם הרבה יותר דקויות. הסיפור הזה על שני עובדים שאינם זוכים לאותם מותרות כמו אלה השולטים בהם אינו מציג פתרון ממותק לבעיה תוך התעלמות מאחרים".
פרסום

סמאש וגראב הוצג לראשונה בתיאטרון אל קפיטן ב-18 בינואר 2019, לפני שהועלה לראשונה רשמית בערוץ היוטיוב של פיקסאר ב-11 בפברואר 2019. הסרט הקצר יצא לאור מאוחר יותר על דיסני+ ב-12 בנובמבר 2019, לצד סרטי "ספארקשורטס" האחרים - פרל, קיטבול ולצוף.
הערות שוליים

1 2  "Meet the Filmmakers Behind Smash and Grab". Pixar/The Walt Disney Company/YouTube. 11 בפברואר 2019. נבדק ב-11 בפברואר 2019. {{cite news}}:  (עזרה)
1 2  "Go Behind the Scenes of Smash and Grab". Pixar/The Walt Disney Company/YouTube. 11 בפברואר 2019. נבדק ב-11 בפברואר 2019. {{cite news}}:  (עזרה)
↑  "Introducing Pixar SparkShorts". Pixar/The Walt Disney Company/YouTube. 10 בינואר 2019. נבדק ב-4 בפברואר 2019. {{cite news}}:  (עזרה)
↑  "Float". Soundtrack.Net. נבדק ב-5 בדצמבר 2019. {{cite web}}:  (עזרה)
↑  Oller, Jacob (11 בפברואר 2019). "Pixar Goes Art Deco Sci-Fi with New Robot Focused Short Smash and Grab". Syfy. נבדק ב-11 בפברואר 2019. {{cite web}}:  (עזרה)
↑  Steiner, Chelsea (12 בפברואר 2019). "Pixar's Smash and Grab Is a Loving, Wordless Ode to Workplace Friendship". The Mary Sue. נבדק ב-12 בפברואר 2019. {{cite web}}:  (עזרה)
↑  Meek, Andy (12 בפברואר 2019). "If you liked 'Wall-E,' you'll love Pixar's new animated short 'Smash and Grab'". BGR. נבדק ב-12 בפברואר 2019. {{cite web}}:  (עזרה)
↑  Jaworski, Michelle (13 בפברואר 2019). "Pixar's latest animated short is a gorgeous journey toward 2 robots' freedom". The Daily Dot. נבדק ב-13 בפברואר 2019. {{cite web}}:  (עזרה)
↑  Reif, Alex (31 בינואר 2019). "Pixar SparkShorts Review: "Smash and Grab"". Laughing Place. נבדק ב-31 בינואר 2019. {{cite web}}:  (עזרה)
↑  Orange, B. Alan (10 בינואר 2019). "Pixar Announces New Short Film Program Sparkshorts". MovieWeb. נבדק ב-10 בינואר 2019. {{cite news}}:  (עזרה)
↑  Lally, David (Producer); Larsen, Brian (Director) (11 בפברואר 2019). Smash and Grab. Pixar/The Walt Disney Company/YouTube. נבדק ב-11 בפברואר 2019. {{cite AV media}}:  (עזרה)תחזוקה - ציטוט: multiple names: authors list (link)
מכוניות 3

| --- | --- |

כרזת הסרט
 בימוי:  בריאן פי
 הופק בידי:  Andrea Warren, קווין רהר 
 תסריט:  דן גרסון, בוב פטרסון, בן קווין, אייל פודל, מייק ריץ' 
 עריכה:  קן שרטזמן 
 שחקנים ראשיים:  אוון וילסון לארי איש הכבלים בוני האנט צ'יץ' מרין
 מדבבים:  אוון וילסון (ספידי מקווין)  דניאל ויטני (מטור)  בוני האנט (סאליי קאררה)  צ'יץ' מרין  ארמי האמר  קריסטלה אלונזו  כריס קופר  נייתן פיליון (סטרלינג)  טוני שלהוב (לואיג'י)  ג'ון רצנברגר  בוב פטרסון  פול דולי  פול ניומן (דוק האדסון)
 מוזיקה:  רנדי ניומן 
 צילום:  ניוטון תומאס סיגל 
 מדינה:  ארצות הברית ארצות הברית
 חברת הפקה:  סרטי אולפני וולט דיסני
 חברה מפיצה:  אולפני וולט דיסני, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  ארצות הברית 16 ביוני 2017 ישראל 15 ביוני 2017
 משך הקרנה:  109 דק' 
 שפת הסרט:  אנגלית
 סוגה:  סרט ילדים, סרט קומדיה, סרט לכל המשפחה, סרט פנטזיה, סרט הרפתקאות 
 מקום התרחשות:  לוס אנג'לס, Radiator Springs, פלורידה 
 הכנסות:  $382,841,702
 הכנסות באתר מוג'ו:   cars3
 סרט קודם:  מכוניות 2
 movies.disney.com/cars-3
 דף הסרט ב־IMDb
 
מכוניות 3 (באנגלית: Cars 3) הוא סרט אנימציה שיצא לאקרנים ב-16 ביוני 2017, הסרט מהווה המשך לסרטים "מכוניות" משנת 2006 ו"מכוניות 2" משנת 2011. במאי הסרט הוא בריאן פי.
דמויות ומדבבים

| מדבב/ת (אנגלית) | מדבב/ת (עברית) | דמות |
| --- | --- | --- |
| אוון וילסון | יובל סגל | לייטנינג מקווין (ספידי מקווין בגרסה העברית) |
| פול ניומן | צביקה שוורצברג | דוק הדסון |
| בוני האנט | הילה זיתון | סאלי קרה |
| לארי איש הכבלים | אריה מוסקונה | מייטר (מטור בגרסה העברית) |
| צ'יץ' מרין | אסף פריינטא | ראמון |
| קריסטלה אלונזו | שירה נאור | קרוז רמירז |
| ארמי האמר | ערן מור | ג'קסון סטורם, הנבל הראשי של הסרט. |
| מייקל ווליס | אריה צ'רנר | שריף |
| פול דולי | דב רייזר | סארג' |
| כריס קופר | אלון שר | סמוקי |
| נייתן פיליון | גלעד קלטר | סטרלינג |
| ריצ'רד פאטי |  | סטריפ וויטרס "המלך" |
| ג'ף גורדון |  | ד'ף גורוויט |
| דארל וורטריפ | מולי שולמן | דארל קארטריפ (דריל קלאץ' בגרסה העברית) |
| קייל פאטי |  | האנק וויטרס |
| קרי וושינגטון | הילה סורג'ון פישר | נטלי סרטיין |
| אנג'ל אוקוואנדו |  | בובי סוויפט |
| האמפי ווילר | אוהד שחר | טקס דיינוקו |
| ריי אוורנהאם | אלי לולאי | ריי רברהם (עוזר של ג'קסון סטורם) |
| ריי מגליוזי | עידו מוסרי | דאסטי |
| טום מגליוזי | אמנון וולף | ראסטי |
| אייזאה וויטלוק ג’וניור | אמנון וולף | ריבר סקוט |
| לויד שר | אמנון וולף | פילמור |
| ליה דלריה | שרית וינו אלעד | מיס פריטר |
| טוני שלהוב | שמחה ברבירו | לואיג'י |
| גואידו קוארוני | ג'ובאני באלדיני | גואידו |
לחץ

ערך זה עוסק בגודל פיזיקלי. אם התכוונתם למשמעות אחרת, ראו .
כוח F, שמופעל בניצב למשטח ששטחו A, יוצר לחץ P השווה ל-F/A.
בפיזיקה, לחץ הוא גודל שניתן לשייך למערכות מאקרוסקופיות (כלומר, בעלות מספר רב של חלקיקים) שמתאר את היחס בין כוח לבין יחידת שטח עליה הוא מופעל במאונך.
לדוגמה, עבור גז במכל סגור, חלקיקי הגז מתנגשים באופן תמידי בדפנות המכל, ובכך מפעילים עליהן כוח. אם במשך פרק זמן נתון נספור את כמות ההתנגשויות של חלקיקי גז בחלק מסוים של הדופן, וכן את כמות ההתנגשויות בחלק אחר של הדופן ששטחו כפול, נמצא שכמות ההתנגשויות כפולה בחלק ששטחו כפול, ולכן הכוח שהגז מפעיל עליו הוא כפול מהכוח שמופעל על החלק הקטן יותר. היחס של הכוח ליחידת שטח הדופן לא תלוי בשטח הדופן, אלא בתכונות הגז עצמו (כמה מהר המולקולות נעות, מה המסה של מולקולה בודדת, וכו'), ולכן ניתן לשייך לגז גודל שנקרא לחץ.
לחץ יכול להיות מוגדר גם בתוך חומר, כאשר אין משטח ממשי שעליו פועל כוח. בנוזלים ובגזים, לחץ הוא הכוח שיוצרת התנגשות של מספר רב של מולקולות החומר על דפנות הכלי שבו הוא מוכל. הלחץ במקרה זה מוגדר ככוח החיצוני שפועל על פאה של קובייה קטנה בתוך החומר, חלקי שטח הפאה.
גם במוצקים מושג הלחץ קיים ומוגדר, אך מושג זה לא מספיק כדי לתאר את הכוחות הפועלים על משטחים, זאת בגלל תכונות החוזק שגורמות גם לשינויי צורה.
מדידת לחץ אטמוספירי מאפשרת חיזוי מזג אוויר ומציאת גובה מעל פני הים. חישובי לחץ משמשים בכל תחומי ההנדסה (למשל בהנדסת בניין, הנדסת מכונות והנדסת רכב), ובמדע בתחומים רבים.